ఈఫిల్ టవర్
దీనిని రూపొందించిన ఇంజనీరు గుస్టావ్ ఈఫిల్ పేరు మీదుగా దీనికి "ఈఫిల్ టవర్" అని పేరు వచ్చింది. ఇది ప్యారిస్ లోనే ఎత్తైన భవనమే కాకుండా ప్రపంచంలోనే అత్యంత గుర్తింపు పొందిన నిర్మాణాలలో ఒకటి . 1889లో దీనిని స్థాపించినప్పటి నుంచీ 200,000,000 (ఇరవై కోట్లు) మందికి పైగా దీన్ని సందర్శించారు . వీరిలో 67,19,200 (అరవై ఏడు లక్షల పంతొమ్మిది వేల రెండు వందలు) మంది 2006లో సందర్శించారు.. దీనివల్ల ఇది ప్రపంచంలోకెల్లా ఎక్కువమంది డబ్బులిచ్చి సందర్శించే స్థలంగా ప్రఖ్యాతి గాంచింది.
పీసా టవర్
పీసా టవర్ ఇటలీ లో గల ప్రపంచ ప్రఖ్యాతి చెందిన కట్టడం. సుమారు 183 అడుగులు ఎత్తున్న ఈ టవర్ ఓ పక్కకి ఒరిగినట్లు కనిపిస్తుంది. అదే దీని ప్రత్యేకత.
ఇది క్రైస్తవ ప్రార్థనాలయానికి వెనుక ఉంటుంది. పీసా నగరంలోని ఆలయ చతురస్రంలో అత్యంత పురాతనమైన నిర్మాణాల్లో మూడవది. ఈ గోపురం లోని ఒంపు నిర్మాణ దశలో ఉండగానే ప్రారంభమైంది. దీనికి కారణం నిర్మాణానికి ఒక వైపు నేల మెత్తగా ఉండటంతో పునాది బలంగా లేకపోవడమే. దశాబ్దాలు గడిచేకొద్దీ నిర్మాణం పూర్తయ్యేలోపు క్రమంగా ఈ ఒంపు మరి కాస్త ఎక్కవయ్యింది. పూర్తయిన తరువాత కూడా కొంచె వంగి తరువాత ప్రస్తుతం ఉన్న రూపులో నిలిచింది. 20 వ శతాబ్దం చివర్లో, మరియు 21 వ శతాబ్దం మొదట్లో ఈ ఒంపును కాస్త సరిచేశారు.